**ITALIJANŠČINA kot drugi jezik**

**v 4. RAZREDU**

1. **POTEK OCENJEVANJA**

Ocenjevanje poteka na pisni in ustni način. Pisni del traja 45 minut, ustni pa največ 30 minut.

**2. UČNE VSEBINE in CILJI po tematskih sklopih**

|  |  |
| --- | --- |
| 1. **V RAZREDU**   Cilji:   * Predstaviti se (ime, starost, kraj bivanja, interesi) * Opisati šolske predmete in potrebščine (barva) * Opisati položaj predmetov v razredu | 1. **ŠTEVILA**   Cilji:   * Poimenovati števila do 100 * Izvesti dialog v trgovini: izraziti ceno in povprašati po ceni * Povedati svojo najljubšo barvo, jed in šport |
| 1. **V ŠOLI**   Cilji:   * Opisati šolski urnik * Povedati svoj najljubši predmet in razlog * Poimenovati mesece in najbolj tipično aktivnost v tistem mesecu | 1. **PROSTI ČAS**   Cilji:   * Poimenovati prostočasne dejavnosti * Opisati kaj zna in česa ne zna početi |
| 1. **URA**   Cilji:   * Povedati koliko je ura * Opisati svoj dan | 1. **PRIJATELJI**   Cilji:   * Opisati prijatelje (ime, starost, kraj bivanja, izgled, rojstni dan, interesi) |
| 1. **ŽIVALI**   Cilji:   * Opisati živali (barva, velikost, okolje, sposobnosti) | 1. **MOJA SOBA**   Cilji:   * Opisati svojo sobo * Poimenovati pohištvo doma |
| 1. **IGRE**   Cilji:   * Poimenovati geometrijske like * Našteti različne igre * Povedati svojo najljubšo igro | 1. **POČITNICE**   Cilji:   * Povedati kam, kako in kdaj se lahko gre na počitnice |

1. **KRITERIJI OCENJEVANJA**

|  |  |
| --- | --- |
| **Odločno (5)** | **za doseženih 90% točk** |
|  | Učenec samostojno in ustrezno prepozna ter poimenuje obravnavane predmete, bitja, snovi, lastnosti, stanja iz okolice ali preko slikovnega materiala. Učenec zmore samostojno uporabljati pogosto rabljeno/znano besedišče in fraze. Učenec se aktivno, samostojno in smiselno vključuje v komunikacijo po ustaljenih vzorcih, obvlada temeljna načela vljudnega pogovarjanja in aktivno sodeluje v igri vlog. Učenec samoiniciativno pritrjuje, zanika, izraža počutje, zahvalo, voščila in dobre želje, vljudnostne fraze, navezuje stik, se opravičuje, se poslavlja, telefonira, uresničuje svoje interese tudi v manj znanih situacijah. Učenec samostojno, doživeto, tekoče in sproščeno zapoje/recitira pesem/pove izštevanko. |
| **Prav dobro (4)** | **za doseženih 80 % točk** |
|  | Učenec ustrezno prepozna ter poimenuje obravnavane predmete, bitja, snovi, lastnosti, stanja iz okolice ali preko slikovnega materiala z občasno podporo učitelja. Učenec v večini zmore uporabljati pogosto rabljeno/znano besedišče in fraze. Učenec se z občasno podporo učitelja vključuje v komunikacijo po ustaljenih vzorcih, pozna temeljna načela vljudnega pogovarjanja in ob spodbudi sodeluje v igri vlog. Učenec večinoma pravilno pritrjuje, zanika, izraža počutje, zahvalo, voščila in dobre želje, vljudnostne fraze, navezuje stik, se opravičuje, se poslavlja, telefonira, uresničuje svoje interese. Učenec zapoje/recitira pesem/pove izštevanko z občasno podporo učitelja. |
| **Dobro (3)** | **za doseženih 65% točk** |
|  | Učenec z veliko učiteljeve pomoči prepozna ter poimenuje obravnavane predmete, bitja, snovi, lastnosti, stanja iz okolice ali preko slikovnega materiala. Učenec v večini zmore uporabljati pogosto rabljeno/znano besedišče in fraze ob slikovni oz. besedni podpori. Učenec se z veliko podporo učitelja vključuje v komunikacijo po ustaljenih vzorcih, večinoma prepozna temeljna načela vljudnega pogovarjanja. Učenec z nekaj napakami pritrjuje, zanika, izraža počutje, zahvalo, voščila in dobre želje, vljudnostne fraze, navezuje stik, se opravičuje, se poslavlja, telefonira, uresničuje svoje interese. Učenec zapoje/recitira pesem/pove izštevanko z veliko pomoči učitelja. |
| **Zadostno (2)** | **za doseženih 50 % točk** |
|  | Učenec z veliko učiteljeve pomoči prepozna ter poimenuje le nekatere obravnavane predmete, bitja, snovi, lastnosti, stanja iz okolice ali preko slikovnega materiala. Učenec zmore uporabljati le najosnovnejše rabljeno/znano besedišče in fraze ob izdatni slikovni oz. besedni podpori. Učenec se le ob neprestani pomoči učitelja vključuje v najosnovnejšo komunikacijo po ustaljenih vzorcih, prepozna temeljna načela vljudnega pogovarjanja. Učenec z veliko napakami pritrjuje, zanika, izraža počutje, zahvalo, voščila in dobre želje, vljudnostne fraze. Učenec le prepozna pesem in izštevanke ter jih ob izdatni pomoči učitelja tudi pove. |
| **Nezadostno (1)\*** | **49 % točk ali manj** |
|  | Učenec le prepozna nekatere obravnavane predmete, bitja, snovi, lastnosti, stanja iz okolice ali preko slikovnega materiala ter jih še ne zmore poimenovati. Učenec ne zmore uporabljati najosnovnejšega rabljenega/znanega besedišča in fraz. Učenec se ne zmore vključevati v najosnovnejšo komunikacijo po ustaljenih vzorcih ter ne pozna temeljnih načel vljudnega pogovarjanja. Učenec ne zmore pritrjevati, zanikati, izražati počutja, zahvale, voščila in dobre želje. Pesmi ali izštevanke, tudi ob izdatni pomoči učitelja, ne pove do konca. Učenec ne pozna najosnovnejših učnih vsebin. |

***\*Če učenka/učenec na postavljena vprašanja ne odgovori, je ocenjen z negativno oceno. Učitelj postavi najmanj tri vprašanja, tudi če učenka/učenec ni pripravljen odgovarjati.***

1. **MINIMALNI STANDARDI ZNANJA**

Za pridobitev pozitivne ocene je potrebno doseganje minimalnih standardov znanja.

|  |  |
| --- | --- |
| **SPORAZUME VALNA ZMOŽNOST** | **OPIS MINIMALNEGA STANDARDA OB KONCU 4. RAZREDA** |
| **Sprejemanje poslušanih in govorjenih besedil** | Učenci razberejo globalno sporočilo besedila, ki se navezuje na obravnavani tematski sklop. Z nebesednimi ponazorili razberejo nekatere osnovne podatke, če govorec govori počasi in razločno ali posamezne dele besedila ponovi. Razumejo osnovna navodila pri pouku. |
| **Bralno razumevanje** | V okviru obravnavane teme učenci razumejo pomen posamezne besedne zveze ob sličici. |
| **Govorno sporočanje** | Učenci naučene besede in besedne zveze izgovorijo razumljivo. Deklamirajo različna kratka in preprosta besedila, ki so podprta s ponazorili (slika, glasba, gib). Zelo preprosto opišejo osebo (zunanji zgled), predmet (barva, velikost, število, oblika, umeščenost v prostor), navedejo posamezna dejanja iz njihovega vsakdana, ki jih spremljajo nebesedna izrazna sredstva (risba, gib). Vsebino besedila povzamejo s kratkih odgovori na vprašanja, ki so podprta s ponazorili. |
| **Govorno sporazumevanje** | Učenci se vključijo v preproste, kratke in jasno strukturirane (običajno vnaprej naučene oziroma poučevane) sporazumevalne vloge, v njim znanih okoliščinah. Posredujejo in vprašajo za podatek glede na trenutne potrebe (npr. učenčev delovni dan). Pri stikih z vrstniki uporabijo nekatere vljudnostne dogovore (npr. opravičilo, prošnja in zahvala za pomoč). |
| **Pisno sporočanje** | Učenci preslikajo posamezne besede in besedne zveze, zapišejo besedo ob sličici (npr. kot opombo). |